Diari Oficial de la Generalitat Valenciana


Sumari del DOGV 5767, del 21-05-2008 (2008/5131)

Bases generales que regixen els processos selectius per a la provisió de places de personal funcionari i laboral vacants en la plantilla de l'Ajuntament.
---------------------------------------------------------------------------------------------------------------------------------------------------------

### Dades del document

Número de DOGV
:   5767

Data del DOGV
:   21-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/5131


Data del document
:   14-04-2008

Organisme emissor
:   Ajuntament de Tavernes Blanques

Tipus de document
:   Resolució

Descriptors 

:   * Tavernes Blanques
    * concurs administratiu
    * administració local

Bases generales que regixen els processos selectius per a la provisió de places de personal funcionari i laboral vacants en la plantilla de l'Ajuntament. [2008/5131]  
La Junta de Govern Local, celebrada en data de 3 d'abril de 2008, ha resolt aprovar les bases generals que regiran els processos selectius que se celebren a l'Ajuntament de Tavernes Blanques.  
Bases generals que regixen els processos selectius per a la provisió de places de personal funcionari i laboral vacants a la plantilla de l'Ajuntament de Tavernes Blanques  
Primera. Objecte  
1. És objecte de les presents bases establir les normes per les quals s'han de regir tots els processos de selecció de personal funcionari al servici d'esta corporació. Igualment s'aplicarà al personal laboral, amb les adaptacions que procedisca d'acord amb la seua normativa específica. Estes bases regiran en tots aquells aspectes sobre els quals les bases específiques no establisquen res en contra.  
2. El tribunal no podrà declarar que ha superat el procés selectiu un nombre d'aspirants superior al de llocs de treball convocats.   
3. No obstant això, es formarà una borsa de treball amb aquells aspirants no seleccionats, a fi de posteriors contractacions laborals temporals, en els termes de la base onze.   
Segona. Requisits dels aspirants  
1. Per a ser admés al present procés selectiu serà necessari:   
A) Ser espanyol o estar inclòs en algun dels supòsits regulats en l'article 1 de la Llei 17/1993, de 23 de desembre.   
B) Tindre complits 16 anys d'edat, i no excedir aquella en què es puga accedir a la jubilació en el Règim General de la Seguretat Social.  
C) Estar en possessió de la titulació exigida, o equivalent, que per a cada una de les places es determine en les bases específiques de la convocatòria.  
D) No patir malaltia o defecte físic que impedisca l'exercici de les corresponents funcions.  
E) No haver sigut separat, per mitjà d'expedient disciplinari, del servici a l'Estat, de les comunitats autònomes, o de les entitats locals, ni trobar-se inhabilitat per a l'exercici d'ocupacions públiques.  
2. Tots els requisits hauran de complir-se en l'últim dia del termini de presentació de sol·licituds i mantindre's durant tot el procés selectiu.  
3. De conformitat amb el que establix l'article 25.4 de la Llei 11/2003, de 10 d'abril, de la Generalitat, sobre l'Estatut de Persones amb Discapacitat, les persones amb discapacitat seran admeses en igualtat de condicions que la resta dels aspirants.  
Tercera. Forma i termini de presentació d'instàncies  
1. Les instàncies en què se sol·licita prendre part en la present convocatòria s'adreçaran a l'alcalde president de l'Ajuntament de Tavernes Blanques, i es presentaran al Registre General d'Entrada de l'Oficina d'Informació i Atenció al Ciutadà (OIAC), situada a la plaça de les Germanies, número 1, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Es podrà utilitzar la instància model que facilitarà l'Oficina d'Informació i Atenció al Ciutadà i que consta en la pàgina web municipal (www.tavernesblanques.es). Si no es presenta al Registre d'Entrada d'este ajuntament sinó en altres registres admissibles, s'haurà de remetre, dins del termini de presentació, un fax on s'indique esta circumstància i hi identifique l'aspirant.  
2. Les instàncies compliran els requisits genèrics establits en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també haurà de manifestar inequívocament els aspirants que complixen tots i cada un dels requisits d'admissió establits en la base segona i referits a la data d'acabament del termini de presentació d'instàncies.  
3. El termini de presentació d'instàncies serà de 20 dies naturals, comptadors des de l'endemà de la publicació de l'extracte de les bases en el Boletín Oficial del Estado. Si l'últim dia del termini recau en dissabte, s'entendrà prorrogat automàticament fins el següent dia hàbil.  
4. A la instància s'acompanyarà la documentació següent:  
A) Resguard original de l'ingrés bancari efectuat directament o per transferència de l'import dels drets d'examen. Es podrà acompanyar, si escau, el resguard del gir postal o telegràfic del pagament. En este resguard s'haurà de fer constar la convocatòria a què correspon l'ingrés. L'import dels drets d'examen de les proves selectives es fixarà en les bases específiques de les convocatòries, i només es podrà tornat quan l'aspirant no fóra admés a les proves per falta de requisits per a participar-hi.  
Els drets d'examen esmentats no procediran a la seua devolució quan el subjecte passiu no siga admés a formar part en les proves de selecció per no tindre els requisits exigits en la corresponent convocatòria, ni quan el subjecte passiu desistisca de participar en el procediment de selecció.  
B) Documentació acreditativa de què es té la titulació acadèmica exigible en les bases específiques.  
C) Documentació acreditativa dels mèrits que s'al·leguen, en sobre a banda i tancat. Esta documentació serà original o fotocòpia degudament compulsada o confrontada. No s'admetrà cap documentació acreditativa de mèrits que es presente una vegada conclòs el termini de presentació d'instàncies.  
Quarta. Admissió dels aspirants  
1. Per a ser admés a les proves selectives, n'hi haurà prou amb què els aspirants manifesten en les seues instàncies complir totes i cada una de les condicions exigides referides a la data d'expiració del termini de presentació d'instàncies, si bé s'haurà d'acompanyar en tot cas la documentació assenyalada en la base segona.  
2. Expirat aquell, per la resolució de l'Alcaldia, en el termini màxim d'un mes, es declararà aprovada la llista d'admesos i exclosos, la qual s'adoptarà en atenció a allò que declaren els aspirants i la documentació aportada. Així mateix, i en el cas de ser possible, es fixarà en la mateixa resolució la composició del tribunal i el lloc, la data i l'hora d'inici dels exercicis i l'orde d'intervenció dels aspirants. Es publicarà en el Butlletí Oficial de la Província de València un extracte d'esta resolució, i s'assenyalarà que les llistes es troben exposades al tauler d'anuncis de l'Ajuntament de Tavernes Blanques i a la pàgina web municipal, i establirà un termini de 10 dies hàbils a fi que els aspirants exclosos n'esmenen els defectes.  
3. Si no es presenta cap reclamació, la resolució s'entendrà elevada a definitiva automàticament. En qualsevol altre cas, resoltes les reclamacions i esmenes, es dictarà una resolució definitiva, que es farà pública en els termes assenyalats a l'apartat anterior.  
Cinquena. Tribunal  
1. El tribunal qualificador tindrà la composició següent:  
A) President/a:  
- Titular: funcionari/ària de carrera de l'Ajuntament de Tavernes Blanques.  
B) Vocals:  
- Titular: funcionari/ària de carrera de l'Ajuntament de Tavernes Blanques.  
- Titular: funcionari/ària de carrera de l'Ajuntament de Tavernes Blanques.   
- Titular: funcionari/ària de carrera de l'Ajuntament de Tavernes Blanques.   
- Titular: funcionari/ària de carrera designat per la Comunitat Autònoma Valenciana.  
C) Secretari/ària:  
- Titular: funcionari/ària de carrera de l'Ajuntament de Tavernes Blanques.  
2. El president/a, secretari/ària i els vocals del tribunal han de tindre titulació de grup igual o superior a la corresponent a la plaça objecte de convocatòria.  
3. El tribunal no podrà constituir-se ni actuar sense l'assistència, com a mínim, de la meitat dels seus membres titulars o suplents indistintament.   
4. A l'efecte del que disposa l'annex IV del Reial Decret 462/2002, de 24 de maig, el tribunal que actua en esta prova selectiva tindrà la categoria segona de les recollides en aquell, tant pel que fa a les assistències dels membres del tribunal com dels seus assessors i col·laboradors.   
5. Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.   
6. Tots els membres del tribunal tindran veu i vot. En cada sessió del tribunal podran participar els membres titulars i si estan absents, els suplents, que seran designats pel membre titular, ara bé, no podran substituir-se entre sí en la mateixa sessió.  
7. El president del tribunal podrà disposar la intervenció de persones especialistes en la matèria pròpia de la plaça convocada, que actuarà com a assessor del tribunal.  
Sisena. Desenvolupament dels exercicis  
1. La data, l'hora i el lloc de començament de les proves s'anunciarà en la publicació de la resolució que aprove la llista provisional d'admesos i exclosos, sense que puga ser inferior a 15 dies hàbils des de la publicació.   
2. Una vegada començades les proves selectives, no serà obligatòria la publicació dels següents anuncis de celebració dels restants exercicis en el Butlletí Oficial de la Província de València. Estos anuncis els hauran de fer públics el tribunal al tauler d'anuncis de la corporació amb 12 hores d'antelació del començament de les proves, si es tracta del mateix exercici, o de 24 si es tracta d'un nou exercici (en tot cas des de la conclusió d'un exercici fins al començament del següent no podran transcórrer menys de 72 hores ni més de 45 dies).  
3. Els aspirants seran convocats per a cada exercici en crida única, i quedaran decaiguts en el seu dret quan es personen als llocs de celebració de l'exercici quan ja s'hagen iniciat les proves o per la inassistència a estes proves, encara que es dega a causes justificades. Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i l'admissió no menyscabe el principi d'igualtat amb la resta dels aspirants.  
4. El tribunal podrà requerir en qualsevol moment els aspirants perquè n'acrediten la identitat, a este fi hauran d'anar proveïts del document nacional d'identitat.  
Setena. Procés selectiu  
1. En les bases específiques de cada convocatòria es determinarà el sistema de selecció dels aspirants, que podrà consistir en oposició, concurs o concurs oposició.  
7.1. Fase d'oposició.  
1. La prova o proves selectives es basaran en el que disposen les bases específiques de cada convocatòria.  
7.2. Fase de concurs.  
1. La màxima puntuació a obtindre en la fase concurs serà de 7,5 punts. Serà posterior a la fase d'oposició. No tindrà caràcter eliminatori ni podrà tindre's en compte per a superar els exercicis de la fase d'oposició.  
2. Barem de mèrits:  
A) Experiència:  
- Es valoraran els servicis prestats en l'administració local en el mateix grup de titulació, subescala, classe, subgrup i categoria professional al del lloc que haja de proveir-se independentment de la seua naturalesa funcionarial o laboral a raó de 0,20 punts, per mes complet o fracció.  
- Es valoraran els servicis prestats a l'empresa privada que pertanguen al mateix grup de titulació al del lloc que haja de proveir-se i la mateixa naturalesa jurídica o laboral i categoria professional a raó 0,10 punts, per mes complet o fracció.  
La màxima puntuació que es podrà obtindre en este apartat serà de 4 punts.  
B) Cursos de formació i perfeccionament: l'assistència a cursos de formació i perfeccionament que estiguen directament relacionats amb les places convocades organitzats per universitats, a l'Institut Valencià d'Administració Pública, escoles de formació de funcionaris o homologats per l'Institut Valencià d'Administració Pública, cursos de formació impartits per organitzacions sindicals o per la Diputació Provincial de València, es valoraran d'acord amb el criteri següent:  
- De 100 o més hores, 1 punts.  
- De 75 o més hores, 0,75 punts.  
- De 50 o més hores, 0,50 punts.  
- De 15 o més hores, 0,25 punts.  
La màxima puntuació que es podrà obtindre en este apartat serà de 2,5 punts. No tindran la consideració de cursos a l'efecte de la seua valoració en la fase de concurs l'assistència a jornades, seminaris, taules generals o qualsevol altra reunió de formació o intercanvi de coneixements de la mateixa naturalesa.  
C) Valencià: el coneixement del valencià es valorarà fins a un màxim d'1 punt, prèvia acreditació d'estar en possessió del certificat expedit o homologat per la Junta Qualificadora de Coneixements de Valencià, d'acord amb l'escala següent:  
Coneixement oral: 0,25 punts.  
Grau elemental: 0,50 punts.  
Grau mitjà: 0,75 punts.  
Grau superior, certificat de capacitació o mestre de valencià: 1 punt.  
Es puntuarà únicament el nivell més alt de coneixements de valencià que posseïsca, sempre que no constituïsca requisit del lloc a proveir. En este últim cas, es valorarà exclusivament estar en possessió del certificat de coneixements del valencià superior a l'exigit com a requisit, d'acord amb la puntuació de l'escala anterior.  
3. Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats per la seua orde de puntuació total, concedint-los un termini de deu dies hàbils perquè formulen les reclamacions i esmenes que estimen pertinents en relació amb la baremació.  
4. L'acreditació dels mèrits es realitzarà per mitjà de l'aportació, junt amb la sol·licitud, de la documentació següent:  
A) Formació: s'acreditaran per mitjà de l'aportació d'original o còpia fidel dels títols acadèmics corresponents, títols dels cursos realitzats, expedits per organisme competent, així com certificat expedit per la Junta Qualificadora de Coneixements de Valencià, respectivament.  
B) Experiència professional: l'experiència professional en la pròpia administració, per mitjà d'un certificat de l'òrgan administratiu competent on conste detalladament el temps i categoria professional o contractes de treball, en els quals conste la data d'inici i finalització. Per la seua banda, l'experiència professional fora de l'administració, s'acreditarà per mitjà de la presentació d'algun dels documents següents:  
- Certificat d'empresa amb constància de número de patronal d'esta, en què conste el lloc de treball exercit i el temps de prestació.  
- Contracte de treball en què conste el lloc de treball exercit i el temps de prestació, acompanyant, en tot cas, de vida laboral que reflectisca la duració real dels contractes.  
Huitena. Relació d'aprovats  
1. Acabada la qualificació dels aspirants, el tribunal publicarà la relació definitiva d'aprovats per orde de puntuació en el tauler d'anuncis de l'Ajuntament, el nombre dels quals no podrà excedir el nombre de places convocades.  
2. El tribunal remetrà esta relació al president de la corporació municipal, perquè realitze el corresponent nomenament.   
3. En cas d'empat de puntuació dels aspirants aprovats, el criteri de desempat serà, ajustant-se al nombre d'exercicis establits en les bases específiques, el següent:  
1r. Màxima puntuació aconseguida en el tercer exercici de la fase oposició.  
2n. Màxima puntuació obtinguda en el segon exercici de la fase oposició.  
3r. Màxima puntuació obtinguda en el primer exercici de la fase d'oposició.  
4t. Major puntuació obtinguda en el mèrit d'experiència.  
5é. Major puntuació obtinguda en el mèrit de cursos de formació.  
6é. Major puntuació obtinguda en el mèrit del valencià.  
4. En cas de persistir l'empat es dirimirà per mitjà de sorteig.  
Novena. Presentació de documents  
1. Els aspirants proposats presentaran en la Secretaria de la corporació, en el termini de 20 dies hàbils, comptats a partir de la publicació de la llista d'aprovats en el tauler d'anuncis municipal, els documents acreditatius de les condicions que s'exigixen en les bases específiques de la convocatòria:  
A) Fotocòpia degudament compulsada del document nacional d'identitat.  
B) Còpia autenticada o fotocòpia compulsada de la titulació exigida o justificant d'haver pagat els drets d'expedició, sense perjuí de la seua posterior presentació.  
C) Declaració jurada de no haver sigut separat per mitjà d'expedient disciplinari del servici de qualsevol administració pública, ni trobar-se incapacitat.  
D) Certificat mèdic acreditatiu de no patir malaltia o limitació física o psíquica que impedisca, impossibilite o siga incompatible amb l'exercici de les funcions, expedit per la conselleria de Sanitat.  
E) Declaració de no-incompatibilitat.  
2. Aquells que tinguen la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament, presentant el certificat de l'administració pública de què depenguen que acredite la seua condició i totes les circumstàncies que consten en el seu full de servicis.  
3. La falta de presentació de la documentació dins del termini establit, excepte en els casos de força major o quan de la presentació en els documents es desprenga l'incompliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En este sentit, comportarà la nul·litat subsegüent dels actes del tribunal en relació amb l'aspirant i la impossibilitat d'efectuar el seu nomenament, sense perjuí d'altres responsabilitats en què haja pogut incórrer.  
4. En este cas, la proposta es considerarà feta a favor dels aspirants, ordenats d'acord amb la puntuació obtinguda, que havent superat la totalitat de les proves selectives tinguen cabuda en el nombre de places convocades, com a conseqüència de l'esmentada anul·lació.  
Deu. Nomenament  
1. Transcorregut el termini de presentació de la documentació i, sent esta conforme, l'òrgan municipal competent efectuarà el nomenament com a funcionari, de l'aspirant proposat pel tribunal.  
2. Qui, sense causa justificada, no prenga possessió dins del termini legal, perdrà tots els drets derivats de la superació de les proves selectives i del subsegüent nomenament conferit.  
3. En el mateix termini, si és el cas, els interessats hauran d'exercir l'opció prevista en l'article 10 de la Llei 53/1984, de 26 de desembre, d'Incompatibilitats del Personal al Servici de les Administracions Públiques.  
Onze. Constitució de borsa de treball  
1. La borsa de treball es formarà amb el personal aspirant que, havent participat en les presents proves selectives, haja superat almenys el primer exercici, que passarà a formar part de la bossa destinada a cobrir de manera interina les vacants o absències temporals per malaltia, descans o altres contingències anàlogues que es produïsquen.  
Dotze. Incidències   
1. El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu en tot allò no previst en les presents bases.   
Tretze. Normativa i recursos   
1. La convocatòria es regirà, en allò no previst per estes bases, per la Llei 7/1985, de 2 d'abril, Reguladora de les Bases del Règim Local, i en el Text Refós aprovat per Reial Decret Legislatiu 781/1986, de 18 d'abril; Reial Decret 896/1991, de 7 de juny, Reial Decret 364/1995, de 10 de març, així com per la normativa sobre personal laboral i la resta de normes reglamentàries.   
2. Contra les presents bases i la convocatòria, els acords aprovatoris de la qual són definitius en la via administrativa podrà interposar-se pels interessats legitimats:  
A) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el dit recurs serà d'un mes, comptat des de l'endemà de la publicació de les presents bases. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició, sense haver-se notificat la seua resolució, i en este cas quedarà expedita la via contenciosa administrativa.  
B) Recurs contenciós administratiu, directament, davant dels jutjats contenciosos administratius de la província de València. El termini per a interposar el recurs és:  
- De dos mesos, comptats des de la publicació de les presents bases, si no s'ha interposat el potestatiu recurs de reposició.  
- De dos mesos, comptats des del dia en què es notifique la resolució expressa del recurs de reposició, o de sis mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'este.  
3. Contra les resolucions i els actes de tràmit que no posen fi a la via administrativa, quan estos últims decidisquen directament o indirectament el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, podrà interposar-se pels interessats el recurs d'alçada en el termini d'un mes davant de l'òrgan que va nomenar el tribunal.  
4. Si tinguera entrada al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els 3 dies naturals següents a la publicació de les puntuacions de cada prova o exercici, serà el tribunal el que decidisca sobre estes en la següent sessió, ressenyant-ho en la corresponent acta, tot això sense perjuí del que establix esta base 13 respecte a la interposició de recursos, que es regirà per les normes generals sobre procediment i règim jurídic de les administracions públiques.   
Catorze. Publicació  
1. L'aprovació d'estes bases es publicarà en el Butlletí Oficial de la Província de València, en el Diari Oficial de la Comunitat Valenciana i un anunci en el Boletín Oficial del Estado, i regiran mentre l'Ajuntament de Tavernes Blanques no les modifique o derogue.  
2. En tot allò en què les bases específiques no establisquen el contrari, les presents bases generals regiran les convocatòries de les proves selectives, i serà suficient en este sentit amb la referència al número i data de la seua publicació en els butlletins oficials de la província i de la Generalitat Valenciana.  
3. Les presents bases estan a disposició dels interessats en les dependències municipals, així com en la seua pàgina web (www.tavernesblanques.es). L'Ajuntament facilitarà una còpia, a petició de les persones interessades, tant d'estes bases com de les específiques de cada convocatòria.  
Tavernes Blanques, 14 d'abril de 2008.- L'alcalde: Arturo Ros Ribes.